== Biografi ==
I sin ungdom var han officer i landets nationalrevolution, der fulgte efter uafhængighedserklæringen i [[1945]]. Suharto kom til magten ved en kombination af behændig politisk manøvrering og magtanvendelse, og da han blev præsident, skabte han en centralistisk magtstruktur baseret på [[militarisme]]. Han sikrede sig vestlig støtte under [[den kolde krig]] ved sine antikommunistiske holdninger. Samtidig var han ansvarlig for forfølgelse og drab på politiske modstandere i millionvis, ikke mindst i perioden umiddelbart før magtovertagelsen. Under hans [[Ny Orden (Indonesien)|Orde Baru]]-styre (Ny Orden) trivedes [[korruption]]en, og efterhånden steg utilfredsheden med dette. Da den økonomiske krise i [[1990'erne]] ramte [[Asien]], mistede han efterhånden sin autoritet over landet. Efter massedemonstrationer i [[1998]] blev han tvunget til at trække sig tilbage fra præsidentposten, og sine sidste år levede Suharto i ensomhed.
Titler Politik Samfund Politiske_embeder